CELEX: 62013TN0675
Language: el
Date: 2013-12-16 00:00:00
Title: Υπόθεση T-675/13: Προσφυγή της 16ης Δεκεμβρίου 2013 — K Chimica κατά ECHA

15.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/41
            
         Προσφυγή της 16ης Δεκεμβρίου 2013 — K Chimica κατά ECHA
   (Υπόθεση T-675/13)
   2014/C 45/72
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: K Chimica Srl (Mirano (VE), Ιταλία) (εκπρόσωποι: R. Buizza και M. Rota, δικηγόροι)
   
      Καθού: Ευρωπαϊκός Οργανισμός Χημικών Προϊόντων (ECHA)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση ECHA αριθ. (2013) 3665 της 15ης Οκτωβρίου 2013 και να αναγνωρίσει ότι η K Chimica συνιστά μικρομεσαία επιχείρηση (ΜΜΕ)·
            
         
               —
            
            
               να εφαρμόσει τις προνομιακές τιμές που προβλέπονται για τις ΜΜΕ·
            
         
               —
            
            
               να ακυρώσει το τιμολόγιο αριθ. 10029302 ύψους 9 300 ευρώ, ποσό το οποίο αναζητείται ως οφειλόμενη διαφορά σε σχέση με τη μη προνομιακή τιμή που εφαρμόστηκε ως προς την K Chimica·
            
         
               —
            
            
               να ακυρώσει τη διοικητική κύρωση που επέβαλε ο ECHA ύψους 19 900 ευρώ με την έκδοση του τιμολογίου αριθ. 10043954.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει δύο λόγους.
   
               1)
            
            
               Ο πρώτος λόγος αντλείται από την ερμηνεία της Συστάσεως ΕΚ αριθ. 2003/361, όσον αφορά τα κριτήρια για τον χαρακτηρισμό των ΜΜΕ
               
                           —
                        
                        
                           Προβάλλει συναφώς ότι προς τον σκοπό του χαρακτηρισμού μιας επιχειρήσεως ως ΜΜΕ, πρέπει να διαπιστωθεί αν η εξεταζόμενη επιχείρηση είναι αυτοτελής εταιρία ή αν μετέχει σε όμιλο επιχειρήσεων. Αναλόγως του ρόλου της εξεταζόμενης επιχειρήσεως, απαιτείται να εκτιμηθούν τα οικονομικά στοιχεία των επιχειρήσεων του ομίλου και, ειδικότερα, τα στοιχεία των «συνεργαζόμενων» και «συνδεδεμένων» επιχειρήσεων.
                        
                     
                           —
                        
                        
                           Υποστηρίζει στο σημείο αυτό ότι ο βασικός κανόνας για την εκτίμηση του μεγέθους της εξεταζόμενης επιχειρήσεως είναι εκείνος κατά τον οποίο στα στοιχεία της επιχειρήσεως πρέπει να προστεθούν τα εξής:
                           
                                       i)
                                    
                                    
                                       τα στοιχεία των επιχειρήσεων που ενδεχομένως συνεργάζονται με την εξεταζόμενη επιχείρηση, οι οποίες βρίσκονται ακριβώς ανάντη ή κατάντη της εν λόγω επιχειρήσεως σε ποσοστό ίσο προς τη συμμετοχή στο κεφάλαιο ή προς το ποσοστό των κατεχόμενων δικαιωμάτων ψήφου. Στα κατά τα ανωτέρω υπολογιζόμενα στοιχεία που αφορούν τις συνεργαζόμενες με την εξεταζόμενη επιχείρηση επιχειρήσεις πρέπει να προστεθεί το 100 % των στοιχείων που αφορούν τις επιχειρήσεις που είναι «συνδεδεμένες» με αυτές τις «συνεργαζόμενες» επιχειρήσεις·
                                    
                                 
                                       ii)
                                    
                                    
                                       Το 100 % των στοιχείων των επιχειρήσεων που ενδεχομένως «συνδέονται» άμεσα ή έμμεσα με την εξεταζόμενη επιχείρηση. Στο 100 % των στοιχείων των συνδεδεμένων με την εξεταζόμενη επιχείρηση επιχειρήσεων πρέπει να προστεθούν, σε ποσοστό ίσο προς τη συμμετοχή στο κεφάλαιο ή προς το ποσοστό των κατεχόμενων δικαιωμάτων ψήφου, τα στοιχεία των επιχειρήσεων που ενδεχομένως συνεργάζονται με την εξεταζόμενη επιχείρηση οι οποίες βρίσκονται ακριβώς ανάντη ή κατάντη της εν λόγω επιχειρήσεως.
                                    
                                 
                     
         
               2)
            
            
               Ο δεύτερος λόγος αντλείται από τη μη αναγνώριση του γεγονότος ότι η K. Chimica συνιστά ΜΜΕ
               
                           —
                        
                        
                           Υποστηρίζει συναφώς ότι σύμφωνα με το άρθρο 6 του παραρτήματος της Συστάσεως, τα αναγκαία στοιχεία για τους σκοπούς του χαρακτηρισμού της K. Chimica ως ΜΜΕ είναι τα εξής:
                           
                                       i)
                                    
                                    
                                       το 100 % των στοιχείων της K. Chimica·
                                    
                                 
                                       ii)
                                    
                                    
                                       το 100 % των στοιχείων της I.C.B. S.r.l·
                                    
                                 
                                       iii)
                                    
                                    
                                       το 40 % των στοιχείων της Medini Ltd·
                                    
                                 
                                       iv)
                                    
                                    
                                       το 36,66 % των στοιχείων της ALO Inmobilien GmbH.